Document ID: /roh_data/filtered/fineweb-2-filterrobots_roh.jsonl.gz/43965

L'emissiun dad oz è deditgada ad Arno Caflisch, il clarinettist dals Engadiner Ländlerfründa ch'è mort ils 20 da favrer cun 78 onns. Arno Caflisch è naschi l'october dal 1942 a Cuira, e là ha el era cumenzà a sunar la clarinetta. Il 1959 è el vegni engaschà da Peter Zinsli per sia chapella «Churer Ländlerfründa», e dal 1968 è el sta commember da fundaziun da la chapella Oberalp ed er dals Engadiner Ländlerfründa. Cun quella chapella ha el sunà blers onns la clarinetta. Ils 20 da favrer è el mort a Domaso al Lai da Como.
Dad Arno Caflisch datti diversas cumposiziuns che vegnan sunadas en emprima lingia dals Engadiner Ländlerfründa, però gugent era d'autras furmaziuns. En la «populara» tadlain nus furmaziuns cun Arno Caflisch a la clarinetta: Peter Zinsli und sini Churer Ländlerfründa, la chapella Oberalp e s'enclegia er ils Engadiner Ländlerfründa.